Μπανόβινες του Βασιλείου της Γιουγκοσλαβίας

Μπανόβινες ονομάζονταν οι διοικητικές υποδιαιρέσεις του Βασιλείου της Γιουγκοσλαβίας από το 1929 ως το 1941.

Ιστορία
Τον Ιούνιο του 1928 ένας Μαυροβούνιος βουλευτής του κοινοβουλίου του Βασιλείου των Σέρβων, Κροατών και Σλοβένων πυροβόλησε δύο Κροάτες βουλευτές, τους οποίους σκότωσε, και πλήγωσε τον πρόεδρο του Κροατικού Αγροτικού Κόμματος, Στέπαν Ράντιτς, ο οποίος απεβίωσε τον Αύγουστο. Τον θάνατο του Ράντιτς ακολούθησε εξάμηνη πολιτική κρίση, εξαιτίας της δυσαρέσκειας Κροατών και Σλοβένων με την κυβέρνηση. Στις 6 Ιανουαρίου 1929, ημέρα των Χριστουγέννων, ο βασιλιάς Αλέξανδρος έκανε πραξικόπημα, κατέλυσε το Σύνταγμα, απαγόρευσε τη λειτουργία πολιτικών κομμάτων, συνδικάτων κ.ά. οργανώσεων και συγκέντρωσε στα χέρια του όλη τη νομοθετική και πολιτική εξουσία. Στόχος του ήταν βραχυπρόθεσμα να αποφύγει την κατάρρευση και μακροπρόθεσμα αντικαταστήσει τις τοπικές εθνικές ταυτότητες με μια ενιαία γιουγκοσλαβική συνείδηση. Για τον σκοπό αυτό, στις 3 Οκτωβρίου άλλαξε την ονομασία του κράτους από «Βασίλειο των Σέρβων, Κροατών και Σλοβένων» σε «Βασίλειο της Γιουγκοσλαβίας» και με τον ίδιο νόμο αντικατέστησε τα 33 διαμερίσματα της χώρας με εννιά μπανόβινες (επαρχίες). Οι επαρχίες αυτές καθορίστηκαν και ονομάστηκαν με βάση τη γεωγραφία (ποταμούς ή τη θάλασσα) και όχι με βάση εθνικές ή ιστορικές ονομασίες.

Κατάλογος
Μπανόβινα του Δούναβη (Δούναβης), πρωτεύουσα: Νόβι Σαντ
Μπανόβινα του Δράβου (Δράβος), πρωτεύουσα: Λιουμπλιάνα
Μπανόβινα του Δρίνου (Δρίνος), πρωτεύουσα: Σαράγιεβο
Παράκτια Μπανόβινα, πρωτεύουσα: Σπλιτ
Μπανόβινα του Μοράβα (Μοράβας), πρωτεύουσα: Νις
Μπανόβινα του Σάβου (Σάβος), πρωτεύουσα: Ζάγκρεμπ
Μπανόβινα του Βαρδάρη (Βαρδάρης), πρωτεύουσα: Σκόπια
Μπανόβινα του Βέρμπα (Βέρμπας), πρωτεύουσα: Μπάνια Λούκα
Μπανόβινα του Ζέτα (Ζέτα), πρωτεύουσα: Τσετίνιε.

Υποσημειώσεις

Βιβλιογραφία